Il-Banda San Ġiljan fil-festa Parrokkjali ta' San Ġwann Astratt: San Ġiljan u San Ġwann huma l-ismijiet ta' żewġt irħula ġirien ta' xulxin. Frott l-istorja, it- tnejn ħadu isimhom minn kappella msemmija għall-qaddis li jġib l-istess isem. Fil-każ tal-festa tal- Madonna ta' Lourdes, waqt il-purċissjoni bl-istatwa jindaqqu biss innijiet marjani u jiġi rreċitat ir- rużarju imqaddes. Fost dawn l-innijiet insibu l-Innu Popolari Madonna ta' Lourdes tas-Surmast Carmelo Zammit (1907-2004). Kliem muftieħ: Parroċċa San Ġwann, Innu Popolari Madonna ta' Lourdes, Mro. Għall-Banda San Ġiljan A.D. 1927 din kienet it-tieni sena konsekuttiva li ġiet mistiedna biex takkumpanja l-purċissjoni bl- istatwa titulari ta' Marija Verġni Immakulata ta' Lourdes fil- Parroċċa ta' San Ġwann nhar il-Ħadd 5 ta' Ġunju. Il-purċissjoni tmexxiet mill-Gwardjan P. John Vella OFM Kapp., filwaqt li l- Banda San Ġiljan kienet taħt id-direzzjoni tas-Surmast Manoel Pirotta. Bħas-soltu, il-purċissjoni għaddiet mit-toroq ewlenin ta' San Ġwann, u fi triqitha lura lejn il-knisja parrokkjali ħadet forma ta' pellegrinaġġ aux flambeaux fejn ingħad ir-Rużarju u d-daqq tal- Ave ta' Lourdes bejn posta u oħra. X'ħin l-istatwa tal-Madonna waslet fuq iz-zuntier indaqq l-Innu Popolari Madonna ta' Lourdes tas-Surmast Carmelo Zammit u l- Innu Banda San Ġiljan tas-Surmast Angelo Pullicino. Għal din is-sena wkoll, il-Kumitat tal-Banda San Ġiljan ħaseb biex joħroġ sett ġdid fjamant ta' 17-il marċ marjan ta' diversi kompożituri barranin u maltin fosthom, l-għanja portugiża Ismagħha l-Għanja, Fil- Ħlewwa ta' Mejju ta' Giuseppi Caruana, Bħalma Int, O Marija, fit-Tempju u Bl-akbar Qima, O Mbierka Madonna ta' P. Danjel Sammut O. Carm., Madwarek O Madonna u O Verġni l-Iżjed Safja, u Fit-Tempju Tarbija u F'riġlejn it-Tron tal-Grazzja, kollha ta' Mons. Carmelo Scerri. Ħafna mill-arraġamenti huma tas-Surmast Manoel Pirotta. Il-President, is-Sur Michael Farrugia, u l-Kumitat Każin Banda San Ġiljan jixtieq jiżżi ħajr lil Kappillan P. Effie Mallia OFM Kapp. tal-istedina li għoġbu jagħmel lill-ewwel banda ġiljaniża biex din setgħet tagħti dan is-servizz mużikali f'dan ir-raħal ġar tagħna.